5.PIELIKUMS

Liepājas pilsētas domes

2020.gada 21.maija noteikumiem Nr.1

**LĪGUMS Nr.**

**PAR LĪDZFINANSĒJUMA PIEŠĶIRŠANU PROJEKTAM**

Liepāja                                                                 2020.gada             .

**Liepājas pilsētas pašvaldība, Liepājas pašvaldības iestādes “Liepājas pilsētas pašvaldības administrācija” personā**, kuru pārstāv pašvaldības izpilddirektors **Ronalds FRICBERGS**, kurš darbojas, pamatojoties uz likumu “Par pašvaldībām” un Liepājas pilsētas domes 2017.gada 17.augusta saistošajiem noteikumiem Nr.14 “Liepājas pilsētas pašvaldības nolikums” turpmāk tekstā - PAŠVALDĪBA, un**\_\_\_\_\_\_\_\_\_\_\_\_\_\_\_\_\_\_**, kuru pārstāv valdes loceklis\_\_\_\_\_\_\_\_\_\_\_\_\_\_\_\_\_\_\_\_, kurš darbojas uz \_\_\_\_\_\_\_\_ pamata, turpmāk tekstā - PROJEKTA PIETEICĒJS, noslēdz līgumu (turpmāk - Līgums) par sekojošo:

1. PAŠVALDĪBA, pamatojoties uz Liepājas pilsētas domes 2018.gada 20.decembra saistošajiem noteikumiem Nr.33 “Par Liepājas pilsētas pašvaldības budžetu 2020.gadam” un Liepājas pilsētas domes 2020.gada \_\_\_. \_\_\_\_\_\_\_ nolikumu Nr. \_\_ “Mazo un vidējo komercsabiedrību projektu līdzfinansēšanas konkursa nolikums 2020.gadam”, un saskaņā ar Liepājas pilsētas domes 2020.gada \_\_\_.\_\_\_\_\_\_ lēmumu Nr. \_\_\_ “Par mazo un vidējo komercsabiedrību līdzfinansējuma sadali 2020.gadā”, piešķir PROJEKTA PIETEICĒJAM līdzfinansējumu EUR \_\_\_\_\_\_\_\_\_\_(\_\_\_\_\_\_\_\_) projekta “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”(turpmāk - PROJEKTS) īstenošanai.

2. Līguma 1.punktā minētā līdzfinansējuma summa PROJEKTA PIETEICĒJAM nav jāatmaksā pašvaldībai, ja PROJEKTA PIETEICĒJS izpilda visas Līgumā noteiktās saistības.

3. Projekta PIETEICĒJS nodrošina un garantē projekta līdzfinansējumu projekta īstenošanai. Parakstot Līgumu, PROJEKTA PIETEICĒJS apliecina, ka viņa rīcībā ir pietiekami finanšu līdzekļi PROJEKTA īstenošanai.

4. Līdzfinansējums PROJEKTA PIETEICĒJAM tiek piešķirts konkursa “Mazo un vidējo komercsabiedrību līdzfinansēšana 2020.gadā” ietvaros.

5. Piešķirtā līdzfinansējuma summa ir noteikta saskaņā ar PROJEKTA PIETEICĒJA iesniegto projekta pieteikumu un Liepājas pilsētas domes 2020.gada \_\_.\_\_\_\_\_\_\_\_\_\_\_ lēmumu Nr. \_\_\_ “Par mazo un vidējo komercsabiedrību līdzfinansējuma sadali 2020.gadā”.

6. Avansa maksājums 50 (piecdesmit) % apmērā no piešķirtā līdzfinansējuma kopējās summas tiek pārskaitīts PROJEKTA PIETEICĒJAM 10 (desmit) darba dienu laikā pēc šī līguma parakstīšanas un rēķina no PROJEKTA PIETEICĒJA saņemšanas. Gala maksājums tiek veikts 10 (desmit) darba dienu laikā pēc projekta pabeigšanas, rēķina un atskaišu iesniegšanas.

7. PROJEKTA īstenošanas termiņš:

no 2020.gada ………………..................... (PROJEKTA īstenošanas sākuma termiņš)

līdz  2020.gada ……………........................ (PROJEKTA īstenošanas beigu termiņš).

8. PROJEKTA PIETEICĒJSapņemas:

8.1. izlietot līdzfinansējumu tikai PROJEKTA īstenošanai. PROJEKTA PIETEICĒJS nav tiesīgs izlietot  piešķirto līdzfinansējumu citiem mērķiem un pasākumiem;

8.2. PROJEKTA īstenošanu veikt atbilstoši Līguma 7.punktā noteiktajiem termiņiem. Izmaiņas PROJEKTA īstenošanas termiņos ir pieļaujamas tikai Līguma 9.punktā noteiktajā gadījumā;

8.3. iesniegt 10 (desmit) dienu laikā pēc PROJEKTA īstenošanas beigu termiņa Liepājas pilsētas pašvaldības iestādes “Liepājas pilsētas pašvaldības administrācija” (turpmāk - Liepājas pilsētas pašvaldības administrācija) Attīstības pārvaldē rakstisku atskaiti (veidlapas pielikumā) par projekta īstenošanas gaitu un finanšu izlietojumu, pamatojot to ar maksājumu dokumentu kopijām.

 9. Ja PROJEKTA PIETEICĒJS objektīvu apstākļu dēļ nevar Līgumā noteiktajā termiņā īstenot PROJEKTU, Puses var vienoties par PROJEKTA termiņa pagarināšanu. Vienošanās kļūst par Līguma neatņemamu sastāvdaļu.

10. Ja PROJEKTA PIETEICĒJS ir pārkāpis Komisijas regulas Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk - Komisijas regula Nr.1407/2013) prasības, PROJEKTA PIETEICĒJAM ir pienākums atmaksāt Liepājas pilsētas domei visu projekta ietvaros saņemto līdzfinansējumu jeb komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk - Komisijas regula Nr.794/2004), 10.pantu, tiem pieskaitot 100 bāzes punktus, no dienas, kad komercdarbības atbalsts tika izmaksāts PROJEKTA PIETEICĒJAM līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi.

11. Ja PROJEKTS netiek īstenots noteiktā termiņa ietvaros vai netiek pildītas Līgumā norādītās saistības, PAŠVALDĪBA neizmaksā PROJEKTA PIETEICĒJAM līdzfinansējumu.

12.  Ja piešķirtais līdzfinansējums tiek ieguldīts publiskajā infrastruktūrā, pēc projekta realizācijas izbūvētās komunikācijas, infrastruktūra vai pieslēgums pāriet PAŠVALDĪBAS īpašumā.

13. PROJEKTA PIETEICĒJAM jānodrošina, ka projekta ietvaros radītās un iegādātās vērtības projekta īstenošanas laikā un vismaz 5 (piecus) gadus pēc projekta pabeigšanas, tiek saglabātas PROJEKTA PIETEICĒJA īpašumā, izņemot līguma 11.punktā minēto īpašumu.

14. Norāde par Liepājas pilsētas domes atbalstu PROJEKTAM PROJEKTA PIETEICĒJAM jāiekļauj visos ar PROJEKTU saistītos paziņojumos un reklāmās, publiskajās runās, iespieddarbos.

15. Projekta pieteicējs apņemas visas projekta ietvaros īstenojamās mārketinga aktivitātes saskaņot ar Liepājas pilsētas pašvaldības administrācijas Sabiedrisko attiecību un mārketinga daļu.

16. PAŠVALDĪBAI ir tiesības jebkurā laikā veikt finanšu līdzekļu izlietojuma pārbaudi un pieprasīt PROJEKTA PIETEICĒJAM Līgumā minētās naudas summas atmaksu, ja tiek konstatēts, ka PROJEKTA PIETEICĒJS izlietojis līdzekļus tam neparedzētiem mērķiem vai nav pildījis ar Līgumu tam uzliktās saistības.

17. Grozījumi Līgumā un pielikumi iegūst juridisku spēku tikai tad, ja tos rakstveidā ar savu parakstu apstiprinājušas abas Puses.

18. Līgums ir saistošs abām Pusēm, kā arī to saistību un tiesību pārņēmējiem.

19. Līgumattiecības uzskatāmas par pabeigtām, kad Puses pilnībā izpildījušas savstarpējās saistības un starp tām pilnībā nokārtoti savstarpējie norēķini.

20. Visas domstarpības Puses risina savstarpējā pārrunu ceļā, bet nesaskaņu gadījumā - Latvijas Republikas normatīvajos aktos noteiktajā kārtībā Latvijas Republikas vispārējās jurisdikcijas tiesā. Strīdi risināmi un Līguma noteikumi interpretējami atbilstoši Latvijas Republikas tiesību normām.

21. Mainoties Pušu statusam, adresēm, nosaukumam, norēķinu kontam, tas jāpaziņo otrai Pusei 5 (piecu) darba dienu laikā pēc šo izmaiņu reģistrēšanas vai rašanās brīža. Paziņojums jānosūta pa pastu ierakstītā vēstulē vai jāiesniedz personīgi pret parakstu. Šāds paziņojums otrai Pusei ir saistošs no tā saņemšanas dienas. Puse, kura šo noteikumu nav pienācīgi izpildījusi, atbild par visiem tā rezultātā radītajiem zaudējumiem.

22. PAŠVALDĪBA uzglabā visus ar *de minimis* saistītos datus 10 (desmit) gadus no sākot no dienas, kurā saskaņā ar šajos noteikumos noteikto piešķirts pēdējais individuālais atbalsts, atbilstoši Komisijas regulas Nr.1407/2013 6.panta 4.punktam.

23. PROJEKTA PIETEICĒJS uzglabā visus ar *de minimis* saistītos datus 10 (desmit) gadus no līdzfinansējuma - kā *de minimis* atbalsta - piešķiršanas dienas atbilstoši Komisijas regulas Nr.1407/2013 6.panta 4.punktam.

 24. Līgums sagatavots latviešu valodā uz 3 (trīs) lapām un pielikumu uz 2 (divām) lapām divos eksemplāros ar vienādu juridisku spēku. Katra puse saņem vienu eksemplāru.

**PAŠVALDĪBA                                                                PROJEKTA PIETEICĒJS**

Liepājas pilsētas pašvaldība

Liepājas pilsētas pašvaldības iestādes

“Liepājas pilsētas pašvaldības administrācija” personā

Rožu ielā 6, Liepājā, LV-3401

Reģ. Nr.90000063185

AS “SEB banka”

Kods UNLALV2X

Konta Nr.LV70UNLA0021300001110

**Ronalds FRICBERGS**